Diari Oficial de la Generalitat Valenciana


Sumari del DOGV 8008, del 27-03-2017 (2017/1545)

Notificació de la sentència dictada en el procediment de divorci contenciós número 400/2016.
--------------------------------------------------------------------------------------------

### Dades del document

Número de DOGV
:   8008

Data del DOGV
:   27-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1545


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de divorci contenciós número 400/2016. [2017/1545]  
Procediment: Família. Divorci contenciós 000400/2016.  
Demandant: Andrea Csanyi.  
Procuradora: María José Alcocer Blasco.  
Demandat: Luis Jhoner Rodríguez Chávez.  
Antonio Salvador Rodríguez-Moldes Peiró, lletrat de l'Administració de justícia del Jutjat de Primera Instància número 9 de València, mitjançant aquest edicte faig saber que en les actuacions de família, divorci contenciós, seguides amb el número 000400/2016, a instàncies d'Andrea Csanyi contra Luis Jhoner Rodríguez Chávez, en situació de rebel·lia, en les quals, en data 2 de febrer de 2017, s'ha dictat la sentència que té la part dispositiva com segueix:  
  
«Estime la demanda interposada per la representació processal d'Andrea Csanyi contra Luis Jhoner Rodríguez Chávez, i dispose la dissolució del matrimoni, per divorci dels expressats, amb tots els efectes legals, en especial:  
1. La pàtria potestat sobre la menor serà compartida; a la mare li'n correspondrà la guarda i custòdia. Aquest exercici conjunt suposa que les decisions importants relatives al menor/s les adoptaran ambdós progenitors de mutu acord i, si hi ha discrepància, ho resoldrà el jutjat d'acord amb el tràmit previst en l'article 156 del Codi Civil. A títol indicatiu són decisions incloses en l'àmbit de la pàtria potestat les relatives a les qüestions següents:  
a) Canvi de domicili del menor fora del municipi de residència habitual i trasllat a l'estranger, trets els viatges de vacances.  
b) Elecció inicial o canvi de centre escolar.  
c) Determinació de les activitats extraescolars o complementàries.  
  
d) Celebracions socials i religioses de rellevància (bateig, primera comunió i de semblants en altres religions).  
e) Actes mèdics no urgents que suposen intervenció quirúrgica o tractament mèdic de llarga durada o psicològics.  
Se li reconeix al progenitor no custodi el dret a obtindre informació sobre la marxa escolar del menor/s i a participar en les activitats tutorials del centre. Igualment, podrà demanar informació mèdica sobre els tractaments del fill/s.  
2. El dret de visites i comunicació del pare amb la filla serà els dissabtes alterns de 10.00 a 19.00 hores, incloses les vacances.  
3. El demandat pagarà, per al manteniment i l'educació de la seua filla, 180 € mensuals, per mesos anticipats i dins dels primers cinc dies de cada mes, en el compte que es designe. Aquesta quantitat s'actualitzarà anualment, d'acord amb la variació experimentada per l'índex de preus de consum. Les despeses extraordinàries que siguen necessàries, i les convenients sempre que hi haja acord o autorització judicial, les pagaran a mitges ambdues parts.  
4. Es disposa la dissolució del règim econòmic conjugal.  
Cada part ha de pagar les costes causades a instàncies seues i les comunes a mitges.  
Comuniqueu aquesta resolució, una vegada siga ferm el pronunciament de divorci, al registre civil on conste inscrit el matrimoni.  
Aquesta és la meua sentència, contra la qual es pot interposar un recurs d'apel·lació dins del termini de 20 dies comptadors des de l'endemà que es notifique, segons la nova redacció de l'article 458.1 de la Llei d'enjudiciament civil que en fa la Llei 37/2011, de 10 d'octubre, i amb el dipòsit previ de la quantitat de 50 euros en el compte de consignacions d'aquest jutjat, que pronuncie, mane i firme.»  
  
I perquè valga de notificació de forma deguda a Luis Jhoner Rodríguez Chávez, en rebel·lia, expedisc i firme aquest edicte.  
  
València, 22 de febrer de 2017.- El lletrat de l'Administració de justícia: Antonio Salvador Rodríguez-Moldes Peiró.